text: Encasta el vehicle contra la comissaria de Mossos de Ripoll mentre esperava posar una denúncia
  Inici Societat al Gironès Encasta el vehicle contra la comissaria de Mossos de Ripoll mentre esperava...
  Els Mossos d'Esquadra han detingut un home de 45 anys i veí de Ripoll com a presumpte autor d'un delicte de danys, d'atemptat contra el agents de l'autoritat i contra la seguretat viària per conduir temeràriament.
  Ha passat a les cinc de la matinada d'aquest dimecres.
  L'home, que presentava símptomes d'anar sota els efectes de begudes alcohòliques, s'ha dirigit a la comissaria per presentar una denúncia. Al cap d'uns minuts i mentre esperava a fora de l'edifici, ha engegat el seu vehicle i l'ha encastat a la porta principal de la comissaria. En aquell moment, no hi havia cap persona en aquesta zona de la comissaria i ningú ha resultat ferit.
  Tot seguit, agents del cos l'han detingut i s'ha comprovat que només havia ocasionat danys a l'entrada de la comissaria de Ripoll. El detingut, de 45 anys i sense antecedents, és de nacionalitat marroquina i veí d'aquesta localitat.
  En les properes hores passarà a disposició del Jutjat d'Instrucció en funcions de guàrdia de Ripoll.
  Des del sindicat SAP-FEPOL, han lamentat l'incident tot dient que "posa novament sobre la taula la manca de seguretat a algunes comissaries del territori" com vénen denunciat "per activa i per passiva", han assenyalat per les xarxes socials.
  Article anteriorPere Granados defensa la desestacionalització contra la massificació turística
  Article següentOPINIÓ | Helena Martínez i Siurana: "Sense la igualtat de la dona al món rural no tenim país"